
«Алматы қаласы Түрксіб ауданы әкімінің аппараты»
коммуналдық мемлекеттік мекемесінің 
Ұйымдастыру және бақылау жұмысы бөлімінің
ЕРЕЖЕСІ

1. Жалпы ережелер
 
1.1. Ұйымдастыру және бақылау жұмысы бөлімі (бұдан әрі – Бөлім) «Алматы қаласы Түрксіб ауданы әкімінің аппараты» коммуналдық мемлекеттік мекемесінің бөлім басшысы басқаратын құрылымдық бөлімшесі болып табылады.
1.2. Бөлім өз қызметінде Қазақстан Республикасының Конституциясын, Қазақстан Республикасының кодекстерін: Әкімшілік рәсімдік-процестік, Еңбек, Қазақстан Республикасы Президентінің 2015 жылғы 29 желтоқсандағы № 153 Жарлығымен бекітілген Қазақстан Республикасы Мемлекеттік қызметшілерінің Әдеп кодексін (мемлекеттік қызметшілердің қызметтік әдеп қағидалары), Қазақстан Республикасының Заңдарын: «Қазақстан Республикасының мемлекеттік қызметі туралы», «Сыбайлас жемқорлыққа қарсы іс-қимыл туралы», «Құқықтық актілер туралы», «Қазақстан Республикасындағы жергілікті мемлекеттік басқару және өзін-өзі басқару туралы», Қазақстан Республикасы Президентінің, Қазақстан Республикасы Үкіметінің қаулыларымен, өзге де нормативтік құқықтық актілермен,                   сондай-ақ осы Ережені басшылыққа алады. 
1.3. Бөлім:
1) басшыдан;
2) бас инспектордан;
3) бас маманнан тұрады. 
1.4. Бөлім басшысы болмаған кезде, оның міндеттерін өзіне жүктелген міндеттерді тиісінше орындауға толық жауапты бас маман орындайды.
  
2. Бөлімнің негізгі міндеттері, функциялары,
құқықтары мен міндеттері

2.1. Міндеттері: Қазақстан Республикасы Конституциясының, Әкімшілік рәсімдік-процестік кодексінің, Қазақстан Республикасы Заңдарының, Қазақстан Республикасы Президенті мен Үкіметі актілерінің, Алматы қаласы мен аудан әкімінің шешімдері мен өкімдерінің, бөлімнің қызметіне қатысты өзге де нормативтік құқықтық актілер нормаларының орындалуын қамтамасыз ету; аудан әкімі аппаратының бөлімдерінің, қызметтерінің, бөлімшелерінің «Әкімдердің халықпен кездесулерін өткізу туралы» Президент Жарлығының, «Қазақстан Республикасындағы сайлау туралы» ҚР Конституциялық заңының және басқа да нормативтік-құқықтық құжаттардың орындалуын тікелей бақылау, аудан әкімінің жеке қабылдауын ұйымдастыру және өткізу, қала әкімінің жеке қабылдауына арналған сұрақтарды жинақтау, кеңейтілген кеңестерді, қала әкімінің есептік кездесулерін және аудан әкімінің халық алдындағы тұрақты кездесулерін дайындау және өткізу кезінде хаттамалық қамтамасыз ету. 
Бөлімнің тұрақты бақылауында:
- бөлімдердің Мемлекет басшысының, Президент Кеңсесінің, қала және аудан әкімдерінің хаттамалық тапсырмаларын орындауын, оның ішінде жеке қабылдаудан, аудан әкімінің планерлік кеңестеріне материалдарды дайындаудың ұйымдастырушылық қамтамасыз етілуін, уақтылығын, сапасын бақылау;
-   аудан әкімінің жеке қабылдауын ұйымдастыру және өткіз;
- «Азаматтарды қабылдау орталығы» қоғамдық қабылдау бөлмесінің қызметін ұйымдастыру және бақылау;
- қала және аудан әкімдерінің халықпен кездесулерін өткізу;
- бұқаралық ақпарат құралдарында, оның ішінде ресми Интернет-ресурстарда және электрондық үкіметтің веб-порталында, ашық деректердің интернет-порталында, сондай-ақ әкім аппаратының ресми сайтында ақпараттық-талдамалық жұмысты ұйымдастыру;
- бөлім құзыреті шеңберінде бөлімдердің, комитеттердің, аудан әкімі қызметтерінің, мекемелердің бақылау-орындаушылық қызметі бойынша тексеру материалдарын жинақтау, жергілікті жерлерде практикалық және әдістемелік көмек көрсету, бөлімнің ұйымдастыру-бақылау жұмысын жетілдіру бойынша әкім аппаратының басшылығына ұсыныстар енгізу;
- аудан әкімі аппаратының әлеуметтік-экономикалық және қоғамдық-саяси қызметі бойынша есепті және жиынтық баяндамалар, аудан паспорты, талдамалық ақпарат дайындау.

2.2. функциялары: Мемлекет басшысының, Президент Кеңсесінің, қала және аудан әкімдерінің хаттамалық тапсырмаларының «I protokol» базасында, оның ішінде аудан әкімінің жеке қабылдауынан орындалуын бақылау, аудан әкімінің жеке қабылдауын ұйымдастыру және өткізу, ХҚКО ААЖ бағдарламасында азаматтарды қабылдау орталығының кеңсесіне жүгінген тұрғындарды жеке қабылдаудан әкім тапсырмаларының орындалуын бақылау, қала және аудан әкімдерінің планерлік кеңестеріне материалдарды дайындау сапасын бақылау. Орындаушылық тәртіптің сақталуын бақылау, қала және аудан әкімдерінің халықпен кездесулерін дайындау және өткізу кезінде ұйымдастыру мәселелерін шешу, қала әкімінің тоқсан сайынғы кездесулерін және аудан әкімінің халықпен ай сайынғы көшпелі кездесулерін өткізу кезінде бөлімдерден ақпараттық-талдамалық ақпарат жинақтау, кездесулер хаттамаларын жүргізу, тапсырмаларды орындау бойынша іс-шаралар жоспарларын дайындау және олардың орындалуын бақылау. Бөлімдердің есепті және көшпелі кездесулерден тапсырмаларды орындау барысы туралы аудан әкіміне ай сайынғы талдамалық анықтама дайындау.

2.3. Құқықтары мен міндеттері: заңда белгіленген тәртіппен өз құзыреті шегінде бөлімдерден, құрылымдық бөлімшелер мен аудандық қызметтер басшыларынан бөлімге жүктелген міндеттерді жүзеге асыру үшін қажетті мәліметтерді, ақпаратты, құжаттарды, анықтамаларды және өзге де материалдарды сұрату және алу; бөлім қызметінің аясына кіретін мәселелер бойынша азаматтарды қабылдау орталығына олардың сипаты бойынша жүгінген тұрғындардың мәселелеріне мониторинг жүргізу, құжаттарға бұрыштама қою, жеке және заңды тұлғалардың өтініштерін, петицияларды қарау; аудан әкімінің кеңестеріне және бөлімнің қарауына жатқызылған мәселелер бойынша өзге де мемлекеттік органдар өткізетін басқа да іс-шараларға қатысу; бөлімнің құзыретіне жататын мәселелер бойынша басшылыққа қарау үшін ұсыныстар енгізу; тиісті еңбек жағдайларын қамтамасыз ету және бөлім қызметкерлерінің біліктілігін арттыру.

3. Ұйымдастыру және бақылау жұмысы бөлімінің
 қызметін ұйымдастыру

3.1. Бөлім қызметкерлерін жұмысқа қабылдау, ауыстыру және жұмыстан шығару Қазақстан Республикасының заңнамасына сәйкес аудан әкімінің өкімімен жүргізіледі.
3.2. Бөлім басшысы тікелей аудан әкіміне, аппарат басшысына бағынады, аудан әкіміне бөлімнің құрылымы мен штат кестесі бойынша ұсыныстар береді.
3.3. Осы Ережемен бөлімге жүктелген міндеттер мен функцияларды тиісінше орындамағаны үшін қолданыстағы заңнама нормаларына сәйкес жауапты болады.

 
Таныстым:

